**Am fost cândva**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am fost cândva

...

Am fost cândva puternic ca un leu,

Am fost odată năvalnic cavaler,

Am fost și preot iubit de Dumnezeu,

Dar nu mai sunt, că totu-i efemer!

...

Și am atins cea mai înaltă culme,

Când nu oricui îi era dat să urce,

Dar cel mai mare din întreaga lume

A fost acela ce s-a urcat pe cruce!

...

Ce-i gloria-ntr-o viață pe pământ?

Ce-i bogăția ce te împinge-n sus,

Când viața este calea spre mormânt,

Iar calea vieții rămâne doar Iisus?

...

Atâtea glorii s-au irosit deșarte,

Ce mai sunt ele azi? Praf pe amintiri,

Dar cei care trăiesc și după moarte,

Sunt doar aceia care-au murit martiri!

...

Am fost cândva puternic ca un leu,

Am fost odată năvalnic cavaler,

Am fost și preot iubit de Dumnezeu

Dar n-am știut vreodată cine-s eu!

...

Ce-i gloria-ntr-o viață pe pământ?

Ce-i bogăția ce te împinge-n sus,

Când calea vieții rămâne doar Iisus

Cel care-a spus ”Eu, sunt cel ce sunt”?!